CELEX: 31973R2942
Language: el
Date: 1973-10-30 00:00:00
Title: Κανονισμός (EOK) αριθ. 2942/73 της Επιτροπής της 30ής Οκτωβρίου 1973 περί των λεπτομερειών εφαρμογής του κανονισμού (EOK) αριθ. 2412/73 του Συμβουλίου της 24ης Ιουλίου 1973 «περί των εισαγωγών ορύζης από την Αραβική Δημοκρατία της Αιγύπτου»

Avis juridique important

|

31973R2942

Κανονισμός (EOK) αριθ. 2942/73 της Επιτροπής της 30ής Οκτωβρίου 1973 περί των λεπτομερειών εφαρμογής του κανονισμού (EOK) αριθ. 2412/73 του Συμβουλίου της 24ης Ιουλίου 1973 «περί των εισαγωγών ορύζης από την Αραβική Δημοκρατία της Αιγύπτου»  

Επίσημη Εφημερίδα αριθ. L 302 της 31/10/1973 σ. 0001 - 0002 Φινλανδική ειδική έκδοση: Κεφάλαιο 3 τόμος 5 σ. 0173  Ελληνική ειδική έκδοση: Κεφάλαιο 03 τόμος 10 σ. 0037  Σουηδική ειδική έκδοση: Κεφάλαιο 3 τόμος 5 σ. 0173  Ισπανική ειδική έκδοση: Κεφάλαιο 03 τόμος 7 σ. 0084  Πορτογαλική ειδική έκδοση : Κεφάλαιο 03 τόμος 7 σ. 0084 

ΚΑΝΟΝΙΣΜΟΣ (ΕΟΚ) αριθ. 2942/73 ΤΗΣ ΕΠΙΤΡΟΠΗΣ της 30ής Οκτωβρίου 1973 περί των λεπτομερειών εφαρμογής του κανονισμού (ΕΟΚ) αριθ. 2412/73 του Συμβουλίου της 24ης Ιουλίου 1973 "περί των εισαγωγών ορύζης από την Αραβική Δημοκρατία της Αιγύπτου"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 359/67 ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), όπως τροποποιήθηκε τελευταία από την πράξη προσχωρήσεως(2), και ιδίως το άρθρο 11,  τον κανονισμό (ΕΟΚ) αριθ. 2412/73 του Συμβουλίου της 24ης Ιουλίου 1973 περί των εισαγωγών ορύζης από την Αραβική Δημοκρατία της Αιγύπτου(3), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 2412/73 προβλέπει ότι η εισφορά που υπολογίζεται σύμφωνα με το άρθρο 11 του κανονισμού αριθ. 359/67/ΕΟΚ μειώνεται κατά ποσό που ορίζεται κάθε τριμηνία από την Επιτροπή και είναι ίσο προς 25% του μέσου όρου των εφαρμοζομένων  εισφορών κατά τη διάρκεια περιόδου αναφοράς- ότι η ανταλλαγή επιστολών, η οποία αναφέρεται στο άρθρο 9 του παραρτήματος I της συμφωνίας μεταξύ της Ευρωπαϊκής Οικονομικής Κοινότητος και της Αραβικής Δημοκρατίας της Αιγύπτου(4), προβλέπει την ημερομηνία καθορισμού του ποσού, κατά το οποίο η εισφορά  πρέπει να μειώνεται, καθώς και την περίοδο αναφοράς που αναφέρεται στο άρθρο 1 του κανονισμού (ΕΟΚ) αριθ. 2412/73- ότι πρέπει να ληφθούν διοικητικά μέτρα ελέγχου για την εξασφάλιση της μη υπερβάσεως του όγκου των 32 000 τόννων που αναφέρεται στο άρθρο 3 του κανονισμού (ΕΟΚ) αριθ. 2412/73- ότι η προαναφερόμενη ανταλλαγή επιστολών υποδεικνύει τον τρόπο κατά τον οποίο οι ποσότητες που εισάγονται πρέπει να καταλογίζονται στον ετήσιο όγκο- ότι φαίνεται δίκαιο να μην καταλογίζονται στον όγκο αυτό οι ποσότητες που εισάγονται των οποίων το ποσό  μειώσεως της εισφοράς είναι ίσο προς το μηδέν- ότι για να υπάρξει για την Επιτροπή η δυνατότης ενδεχόμενης εφαρμογής του άρθρου 3 του κανονισμού (ΕΟΚ) αριθ. 2412/73, πρέπει να προβλεφθεί η ανακοίνωση, από τα Κράτη μέλη στην Επιτροπή, των εισαγομένων ποσοτήτων ορύζης που προέρχονται από την Αραβική  Δημοκρατία της Αιγύπτου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ποσό κατά το οποίο η εισφορά μειώνεται σύμφωνα με τις διατάξεις του άρθρου 1 του κανονισμού (ΕΟΚ) αριθ. 2412/73, καθορίζεται το αργότερο τη δεκάτη ημέρα του μηνός που προηγείται του τριμήνου, κατά τη διάρκεια του οποίου θα εφαρμοσθεί.  Η περίοδος αναφοράς που αναφέρεται στο ίδιο άρθρο, είναι το τρίμηνο που προηγείται του μηνός καθορισμού του ανωτέρω ποσού.   Άρθρο 2  Η απόδειξη επιβολής της ειδικής φορολογικής επιβαρύνσεως κατά την εξαγωγή προκύπτει από την προσθήκη, εκ μέρους των τελωνειακών αρχών της Αιγύπτου, μιας των κάτωθι ενδείξεων στη στήλη "Παρατηρήσεις" στο πιστοποιητικό κυκλοφορίας εμπορευμάτων  Α.ΕΤ. 1:  "Taxe speciale a l'exportation appliquee Den saerlige udforselsafgift opkraevet Ausfuhrabgabe erhoben Special export tax collected Applicata tassa speciale all' esportazione Uitvoerbelasting voldaan" (υπογραφή και σφραγίδα του τελωνείου).   Άρθρο 3  1. Οι ποσότητες ορύζης που εισάγονται δυνάμει του κανονισμού (ΕΟΚ) αριθ. 2412/73, καταγωγής και προελεύσεως της Αραβικής Δημοκρατίας της Αιγύπτου, καταλογίζονται στον ετήσιο όγκο που αναφέρεται στο άρθρο 3 του κανονισμού αυτού, από την 1η  Σεπτεμβρίου κάθε έτους και από την 1η Νοεμβρίου 1973 μέχρι την 31η Αυγούστου του επομένου έτους για την περίοδο εμπορίας 1973/74.  2. Σε περίπτωση κατά την οποία το ποσό κατά το οποίο μειώνεται η εισφορά σύμφωνα με το άρθρο 1 είναι ίσο με το μηδέν οι εισαγόμενες ποσότητες ορύζης που προέρχονται από την Αραβική Δημοκρατία της Αιγύπτου, δεν καταλογίζονται στον ετήσιο όγκο.  3. Για την περίοδο εμπορίας 1973/74, ο ετήσιος όγκος που αναφέρεται στην παράγραφο 1, μειώνεται σε 26 700 τόννους.   Άρθρο 4  Τα Κράτη μέλη ανακοινώνουν στην Επιτροπή, το συντομότερο δυνατόν και όχι αργότερα από την 1η και 15η κάθε μήνα, τις ποσότητες που εισάγονται δυνάμει του κανονισμού (ΕΟΚ) αριθ. 2412/73.  Η Επιτροπή ενημερώνει εβδομαδιαίως τα Κράτη μέλη περί της καταστάσεως των εισαγωγών από την Αραβική Δημοκρατία της Αιγύπτου.   Άρθρο 5  Ο παρών κανονισμός αρχίζει να ισχύει την 1η Νοεμβρίου 1973.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Οκτωβρίου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 174 της 31.7.1967, σ. 1.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 251 της 7.9.1973, σ. 103.  (4) ΕΕ αριθ. Ν 251 της 7.9.1973, σ. 13.